Forum Augustum
Forum Augustum (Graece Ἀγορὰ Σεβαστή) sive Augusti, unum inter Fora Imperatorum quae Foro Romano adiacent, iussu Augusti principis constructum est et anno 2 a.C.n. sacratum. Templum Martis Ultoris in ipso foro aedificatum est. Augustus ipse in commentario de rebus a se gestis sic refert: "In privato solo Martis Ultoris templum forumque Augustum ex manibiis feci."